

**Republika e Kosovës**

**Republika Kosova-Republic of Kosovo**

***Qeveria –Vlada-Government***

**Zyra e Kryeministrit-Ured Premijera-Office of the Prime Minister**

**Sekretariati Koordinues i Qeverisë – Government Coordination Secretariat– Koordinacioni Sekretarijat Vlade**

**KONKURS**

**Për punë praktike në Zyrën e Kryeministrit**

Njoftohen të interesuarit, student dhe të diplomuar në fushën e drejtësisë, ekonomisë, shkenca sociale, shkenca politike dhe administratë publike, se mund të bëjnë kërkesë për mbajtje të praktikës në Zyrën e Kryeministrit për një periudhë kohore deri në 6 muaj.

Kandidatët duhet të kenë aftësi të mira në të shkruar, përgatitjen e prezantimeve të ndryshme si dhe aftësi të mira komunikuese. Gjithashtu, duhet të jenë në gjendje të punojnë të pavarur, por edhe si pjesë e grupeve punuese, të jenë kreativ dhe proaktiv në punë si dhe aftësi të përdorimit të programeve të Microsoft Office.

Të interesuarit duhet të dorëzojnëdokumentet përcjellëse për aplikim:

1. Cv-në
2. Letër motivimi - jo më shumë se 500 fjalë;
3. Kopjen e letërnjoftimit valid;
4. Dëshmi nga fakulteti ose kopja e diplomës;
5. Dëshmitë e kryerjes së kurseve apo trajnimeve (nëse ka);
6. Çfarëdo dëshmie tjetër të përvojës së mëhershme të punës ose praktikës institucionale (nëse ka).

Dokumentet e lartpërmendura duhet të dorëzohen në Ndërtesën e Qeverisë, **Kati i parë, Zyra 113,** çdo ditë pune nga ora 10:00 – 12:00 dhe 13:00-15:00, nga data **9 qershor- 16 qershor 2020.**

Vetëm kandidatët CV-të dhe dokumentacioni i të cilëve do të vlerësohet nga Komisioni do të ftohen për testim me shkrim. Ata që kalojnë testimin me shkrim do të ftohen pastaj për intervistë.

Angazhimi i këtyre praktikantëve mundësohet në kuadër të projektit për ***Përmirësimin dhe Zhvillimin e Politikave*** që përkrahet nga Ambasada e Suedisë në Kosovë përkatësisht nga Agjencia Suedeze për Bashkëpunim dhe Zhvillim Ndërkombëtar - SIDA.

**\*Vërejtje: Të gjitha dokumentet e kërkuara duhet të dorëzohen në kopje sepse nuk kthehen.**